בקמן 1851, אשה צעירה מול מראה
**ברטה ונהרט-בקמן** (**Bertha Wehnert-Beckmann**) נולדה ב-25 בינואר 1815, נפטרה ב-6 בדצמבר 1901), צלמת גרמנייה. הצלמת המקצועית הראשונה באירופה, וכנראה הראשונה בעולם, כמה שנים לפני בריטה סופיה הסליוס (Brita Sofia Hesselius) וז'נב אליזבת דיסדרי (Geneviève Élisabeth Disdéri). פתחה עם בעלה סטודיו בלייפציג ב-1843 לאחר מותו ב-1847 ניהלה את העסק עצמאית. מהווה אבן דרך בהיסטוריה של הצילום.

ביוגרפיה
--------

בקמן 1850, פורטרט ילד עם ציפור
בקמן 1849, אשה צעירה עם אלבום צילומים
בקמן 1860, אישה צעירה עם ספר
נולדה בקוטבוס, במחוז ברנדנבורג שבממלכת פרוסיה, בקמן עבדה ב-1839 במספרה בדרזדן. בשנת 1840 פגשה את אדוארד ווהנרט (1811–1847), בעלה לעתיד, צלם שהכיר לה את תהליך הדאגרוטיפ וכן הוספה ידנית של צבעים, (תהליך שפותח בתקופה זו), תהליך המבוסס על צביעת נגטיבים על לוחות זכוכית מהם ניתן להדפיס עותקים ללא הגבלה.

בשנת 1843, פתחו סטודיו בלייפציג, בקמן הפכה לצלמת המקצועית הראשונה בגרמניה. לאחר מות בעלה ב-1847, המשיכה לנהל את העסק בעצמה. ב-1849 הפליגה לארצות הברית, פתחה סטודיו בניו יורק, תחילה ברחוב ווייט 62 ואחר בברודוויי 385. בזמן שהותה באמריקה, קיבלה דיפלומה בהישגיה המקצועיים בצילום פורטרטים. ב-1851 חזרה ללייפציג לאחר שהעבירה את עסקיה בניו יורק לאחיה ובשנת 1866, העבירה את הסטודיו לאלסטרשטראסה בלייפציג, שם העסיקה מספר עובדים. הסטודיו שלה הפך לאחד המפורסמים בעיר. פרשה ב-1883, בגיל 68.

בקמן עבדה בתהליך הצילום של הדאגרוטיפ. התערוכה המייצגת את עבודתה, השוכנת במוזיאון לייפציג לתולדות העיר, הינה אחת הדוגמאות החשובות ביותר להיסטוריה המוקדמת של הצילום. היא נשארה בחזית הטכנולוגית של תחום העיסוק שלה, כולל לימוד של צילום סטריאו (stereo-photography), כשהופיע תהליך זה.

תערוכות
-------

בקמן הייתה אחת משני צלמים מסקסוניה שהציגו ב-1854 ב-Erste Allgemeine Deutsche Industrieausstellung (היריד התעשייתי הגרמני הראשון) במינכן, שם הציגה הדפסי נייר בנוסף לדאגרוטייפ. כיום ניתן לראות את עבודתה במוזיאון העיר (Stadtgeschichtliches Museum) של לייפציג.

הערכה
-----

עבודתה משלבת גישה אנושית בשילוב איכויות טכניות ואמנותיות גבוהות, המתמחות בצילום דיוקנאות, והשגים מרשימים בצילום ילדים. העניין שלה בחידושים טכניים, השימוש בשיטות פרסום מודרניות ויכולותיה העסקיות תרמו להצלחתה יוצאת הדופן כצלמת. עבודותיה כלולים באוספים גדולים בהמבורג, קולון, מינכן, כמו גם בארצות הברית ובקנדה.

עבודות
------

בקמן, צילום עירום של מודלית
בניו יורק צילמה בסטודיו שלה אישים ידועי שם כמו הנשיא מילארד פילמור, שגרירים ופוליטיקאים אחרים. כשחזרה לסטודיו שלה בלייפציג, התווספו גם שם אישים ידועי שם נוספים לתיק הצילומים שלה, אישים שכללו את קלרה שומאן, יוהנס ברהמס, פרנץ דומיניק גרסי, קארל היינה ורבים אחרים. בקמן הייתה פורצת דרך, והראשונה בעיר שהחלה לצלם צילומי עירום אמנותי. יוחסו לה כמה מהתצלומים האדריכליים הראשונים של לייפציג (1855–1860), שתיעדו את העיר ומאפייניה לפני שחלקם נהרסו, כמו שער פיטר (1860).

קישורים חיצוניים
----------------

ויקישיתוף מדיה וקבצים בנושא **ברטה בקמן** בוויקישיתוף
* Getty
* Getty2
* Bertha Wehnert-Beckmann
* A German Lady
* National Gallery of Art
* Artnet

הערות שוליים
------------

1. 1 2  "The Female Photographer - Stadtgeschichtliches Museum Leipzig". *www.stadtgeschichtliches-museum-leipzig.de*. נבדק ב-2018-03-29.
2. ↑  "Bertha Wehnert-Beckmann", Luminous Lint. Retrieved 8 March 2013.
3. ↑  "The Female Photographer - Stadtgeschichtliches Museum Leipzig". *www.stadtgeschichtliches-museum-leipzig.de*. נבדק ב-2018-03-29.